અમદાવાદ- દિલ્હી પોલિસે ગુજરાતમાં સીરીયલ બોમ્બ બ્લાસ્ટના માસ્ટર માઇન્ડ આરોપી અબ્દુલ સુભાન કુરૈશીની ધરપકડ કરવામાં સફળતા મેળવી છે. ધરપકડથી બચવા કુરૈશીએ પોલિસ પર ફાયરિંગ પણ કર્યું હતું. આરોપી કુરૈશી 2008માં ગુજરાતમાં થયેલા સીરીયલ બ્લાસ્ટમાં આરોપી છે. તેને ભારતનો લાદેન પણ આંતકી ગ્રુપો માને છે. 26 જુલાઇ 2008માં અમદાવાદમાં 19 સીરીયલ બ્લાસ્ટ થયાં હતાં અને 56 લોકોના મોત થયાં હતાં અને 238 લોકો ઘાયલ થયાં હતાં. ઇન્ડિયન મુજાહિદ્દીને આ ધડાકાઓની જવાબદારી લીધી હતી. આ કેસમાં 78 આરોપીઓ છે અને 35 એફઆરઆઈ દાખલ થયેલી છે. અબ્દુલ સુભાન કુરૈશી આ હુમલાનો માસ્ટર માઇન્ડ માનવામાં આવે છે. એનઆઈએ દ્વારા તેના માથાં પર 4 લાખનું ઇનામ જાહેર કરવામાં આવ્યું હતું. તેને 14 દિવસના રીમાન્ડ પર મોકલી આફવામાં આવ્યો છે.